2. avgust 2021. godine

„Volim reku, a ti?“ se nastavlja čišćenjem Ćelijskog jezera kod Kruševca i Gradskog jezera u Beloj Crkvi

Pod okriljem Henkelove [Pro Nature](https://www.henkel.rs/brendovi-i-poslovni-sektori/pro-nature-1119082) linije proizvoda, u saradnji sa Savezom organizacija podvodnih aktivnosti Republike Srbije (SOPAS), nastavljen je ekološki projekat pod nazivom „Volim reku, a ti?“ koji je započet prošle godine. Kompanija Henkel i SOPAS nastavljaju akciju čišćenja vodenih bogatstva naše zemlje. Prve dve akcije realizovane su proteklog vikenda kada je iz jezera Ćelije kod Kruševca i iz Gradskog jezera u Beloj Crkvi ukupno izvučeno oko 200 kg otpada.

Tim povodom Milica Šljivančanin, Menadžerka za razvoj kategorija i marketing u prodaji u Henkelu, izjavila je: „Želela bih da se zahvalim Savezu organizacija podvodnih aktivnosti Republike Srbije na prilici da već drugu godinu zaredom sarađujemo na ovom projektu i zajedno pokažemo odgovornost prema nasleđenim prirodnim bogatstvima. Ovaj projekat smo zamislili kao dugoročnu inicijativu i drago nam je da je odmah nakon prve sezone prepoznat njegov značaj. Težimo da svake godine učinimo više za očuvanje životne sredine, zato ove sezone umesto četiri, čistimo šest lokacija. Veliko hvala i svim našim zaposlenima koji su pružili svoj doprinos u čišćenju jezera Ćelije i na terenu pokazali koliko nam je ova tema značajna“.

„Srbija ima mnogo vodenih tokova - reka, jezera čime se ponosimo, ali taj dar prirode na žalost, kao i mnogo toga danas, ne cenimo dovoljno. Svojom nepažnjom doveli smo do toga da je u našim vodama veoma mnogo otpada, što ozbiljno ugrožava životnu sredinu i vodu. Ronilački klub Calypso više od 20 godina redovno čisti vodene tokove. Srećni smo da je naš Savez organizacija podvodnih aktivnosti Republike Srbije uključen u ovaj projekat, kao i Olimpijski komitet Srbije, a čast nam je što je značaj ovog projekta prepoznala i Svetska ronilačka federacija CMAS koja daje svoj doprinos očuvanju mora, okeana i svih voda sa akcijom ,Blu helmets of the sea’ organizujući na globalnom nivou niz akcija čišćenja voda. Veoma nam je drago da je velika kompanija kao što je Henkel uzela učešće u našoj akciji, te se nadamo još boljim rezultatima. Ono što bih napomenula jeste da moramo da čuvamo naše vode, ali i da podignemo svest o važnosti čiste životne sredine, pre svega za naše zdravlje, kao i za buduće generacije”, izjavila je Božana Ostojić, predsednica Saveza organizacija podvodnih aktivnosti Republike Srbije.

Projekat „Volim reku, a ti?“ dobitnik je Nagrade za društveno odgovorno poslovanje [„Đorđe Vajfert“](https://www.henkel.rs/odnosi-s-javnoscu/saopstenja-za-javnost-i-pres-materijal/2021-05-25-nagradeni-lideri-drustvene-odgovornosti-u-srbiji-1215414) koju dodeljuje Privredna komora Srbije. U prvoj sezoni očišćeno je više od 650 kg otpada sa četiri lokacije u Srbiji, a ove godine planirano je čišćenje na šest lokacija: jezero Ćelije kod Kruševca, Gradsko jezero u Beloj Crkvi, Zobnatičko jezero kod Bačke Topole, jezero Perućac kod Bajine Bašte, Zavojsko jezero kod Pirota i Ada Ciganlija u Beogradu.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com